recursal/SuperWikiNEXT-32B huggingface dataset:
Χημικός τύπος της παραφορμαλδεΰδης.
Η **παραφορμαλδεΰδη** (*paraformaldehyde*), χημικώς, είναι το μικρότερο πολυοξυμεθυλένιο. Αποτελεί το προϊόν του πολυμερισμού της φορμαλδεΰδης και έχει μέσο βαθμό πολυμερισμού 8 έως 100. Η παραφορμαλδεΰδη έχει την ελαφρά οσμή της φορμαλδεΰδης, λόγω της αποσύνθεσής της. Η παραφορμαλδεΰδη είναι καρκινογόνος ένωση, όπως και η φορμαλδεΰδη.

Σύνθεση
-------

Η παραφορμαλδεΰδη αρχίζει να σχηματίζεται αργά αργά σε διαλύματα φορμαλδεΰδης και να δημιουργεί λευκά ιζήματα, τα οποία καθιζάνουν, ιδίως σε χαμηλές θερμοκρασίες. Η φορμαλίνη πάντα περιέχει ένα μικρό ποσοστό παραφορμαλδεΰδης, η οποία σχηματίζει μικρές αλυσίδες από πολυφορμαλδεΰδη. Επίσης μια μικρή προσθήκη μεθανόλης πάντα χρησιμοποιείται ως σταθεροποιητής.

Με πολύ απλό τρόπο η παραφορμαλδεΰδη μπορεί να αποπολυμεριστεί σε αέρια φορμαλδεΰδη με ξηρή θέρμανση και εύκολα να αποδώσει διάλυμα φορμαλδεΰδης με διάλυση σε νερό υπό την παρουσία μιας βάσης ή με την επίδραση της θερμότητας. Ωστόσο, η αέρια φορμαλδεΰδη που παράγεται από ξηρή θέρμανση της παραφορμαλδεΰδης είναι εξαιρετικά εύφλεκτη.

Χρήσεις
-------

Η παραφορμαλδεΰδη δύναται να αποικοδομηθεί και το αέριο προϊόν της, η φορμαλδεΰδη σε αέρια μορφή, μπορεί να χρησιμοποιηθεί ως καπνογόνος ένωση για απολυμάνσεις χώρων, ή στην ιστολογία. Υψηλού μοριακού μεγέθους παραφορμαλδεΰδη μπορεί, ως πρώτη ύλη, να αξιοποιηθεί στην παραγωγή θερμοπλαστικών προϊόντων, γνωστά ως πλαστικά πολυοξυμεθυλενίου (POM, 'Delrin).Επίσης, η παραφορμαλδεΰδη επιβοηθά τις πρωτεϊνες στη δημιουργία σταυροσυνδέσεων στο DNA, όπως λ.χ. στην καθίζηση της χρωματίνης.

Ρητινικά συστήματα (UF, MUF, MUPF, PF, PUF) που χρησιμοποιούνται ως συγκολλητικές ουσίες δύνανται να δεχτούν την προσθήκη παραφορμαλδεΰδης (ως πρόσθετου), μαζί και με μελαμίνη ή φαινόλη ή άλλες ενώσεις, στη βιομηχανική παραγωγή μοριοπλακών, ινοπλακών ή κόντρα-πλακέ, όπως επίσης και σύνθετων προϊόντων.

Παραπομπές
----------

1. ↑
2. ↑  Cogliano, Vincent; Grosse, Yann; Baan, Robert; Straif, Kurt; Secretan, Béatrice; Ghissassi, Fatiha El (September 2004). «Advice on formaldehyde and glycol ethers». *The Lancet Oncology* **5** (9): 528. doi:10.1016/S1470-2045(04)01562-1. PMID 15384217.
3. ↑  «MSDS - 158127 SAFETY DATA SHEET - Paraformaldehyde». SIGMA-ALDRICH. Ανακτήθηκε στις 27 Οκτωβρίου 2015.
4. ↑  Yates, J (1973). «Adsorption and decomposition of formaldehyde on tungsten (100) and (111) crystal planes». *Journal of Catalysis* **30** (2): 260. doi:10.1016/0021-9517(73)90073-0.
5. ↑
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Φεβρουαρίου 2021. Ανακτήθηκε στις 9 Φεβρουαρίου 2021.
7. ↑
Η **Χέιλι Ληάν Οκάινς** (*Hayley Leanne Okines*, 3 Δεκεμβρίου 1997 - 2 Απριλίου 2015) ήταν Αγγλίδα ακτιβίστρια που πέθανε σε ηλικία 17 ετών εξαιτίας της εξαιρετικά σπάνιας ασθένειας πρόωρης γήρανσης. Έγινε γνωστή μέσα από τη δράση της για την ευαισθητοποίηση της κοινής γνώμης γύρω από την ασθένειά της. Παρά το γεγονός ότι το μέσο προσδόκιμο ζωής για τους πάσχοντες είναι τα 13 έτη, η Οκάινς ξεπέρασε τις προβλέψεις των γιατρών της χάρη στη συμμετοχή της στη δοκιμή ενός πειραματικού φαρμάκου. Πέθανε στις 2 Απριλίου 2015 στην ηλικία των 17 εξαιτίας επιπλοκών που προκλήθηκαν από πνευμονία, έχοντας ζήσει τέσσερα χρόνια πάνω από τις αρχικές προβλέψεις των γιατρών.

Το 1999, στα δύο της χρόνια, η Χέιλι Οκάινς διαγνώστηκε με προγηρία, μια γενετική ασθένεια που προκαλεί γήρανση οκτώ φορές πιο γρήγορα από το μέσο όρο. Η προβλεπόμενη διάρκεια ζωής της υπολογιζόταν στα δεκατρία χρόνια. Ταξίδευε συχνά στη Βοστώνη για νέες θεραπείες που δοκιμάζονταν στις Ηνωμένες Πολιτείες. Το 2012, μια αυτοβιογραφία της Χέιλι Οκάινς δημοσιεύθηκε με τίτλο *Old Before My Time*. Το βιβλίο γράφτηκε από την Χέιλι Οκάινς και την μητέρα της, Κέρι Οκάινς, σε συνεργασία με την Alison Stokes.

Η Χέιλι Οκάινς έζησε στο Μπέξχιλ, στο Ανατολικό Σάσεξ, με τη μητέρα της Κέρι, τον πατέρα της Μαρκ, και τα δυο μικρότερα αδέρφια της, Λούις και Ρούμπι που δεν έπασχαν από προγηρία. Φοίτησε στο Κολέγιο Μπέξχιλ.

Σημειώσεις και παραπομπές
-------------------------

1. ↑  (Αγγλικά) *Library of Congress Authorities*. Βιβλιοθήκη του Κογκρέσου. no2012081681. Ανακτήθηκε στις 9  Απριλίου 2020.
2. ↑  «Inspiring People: Hayley Okines». *Learning for Life*. Αρχειοθετήθηκε από το πρωτότυπο στις 24 Δεκεμβρίου 2012. Ανακτήθηκε στις 18 Οκτωβρίου 2009.
3. ↑  Miller, Tracy (16 April 2014). «Rare genetic disease causes rapid aging in children – but new treatments offer hope». *Daily News* (New York).. Ανακτήθηκε στις 7 May 2014.
4. ↑  Larimer, Sarah (3 Απριλίου 2015). «Hayley Okines, a teen trapped in a 104-year-old's body, dies at 17». *Washington Post*. Ανακτήθηκε στις 3 Απριλίου 2015.
5. ↑  «What Is Progeria?». *CheckOrphan*. MediLexicon International Ltd. 13 Μαΐου 2009. Αρχειοθετήθηκε από το πρωτότυπο στις 29 Ιουλίου 2012. Ανακτήθηκε στις 18 Οκτωβρίου 2009.
6. ↑  «Nieuwe docureeks 'Against All Odds' volgt bijzondere en inspirerende mensen». *TV-Visie* (στα Flemish). 5 Οκτωβρίου 2009. Ανακτήθηκε στις 18 Οκτωβρίου 2009. CS1 maint: Μη αναγνωρίσιμη γλώσσα (link)
7. ↑  «Girl, 9, who ages eight times faster than normal to try new drug». Daily Mail. 29 Μαΐου 2007. Ανακτήθηκε στις 18 Οκτωβρίου 2009.
8. ↑  Πρότυπο:Cite isbn
9. ↑

Εξωτερικοί σύνδεσμοι
--------------------

* Kerry Okines, Mark Okines (2006). «Gallery». *Hayleys Progeria Page*. Αρχειοθετήθηκε από το πρωτότυπο στις 26 Απριλίου 2015. Ανακτήθηκε στις 18 Οκτωβρίου 2009.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 250653868
* LCCN: no2012081681
* ISNI: 0000 0003 7117 8351

 |

 |
Το **Σπήλαιο των Ολύμπων** ή **σπήλαιο Συκιάς** βρίσκεται 8χλμ. νότια του μεσαιωνικού οικισμού Ολύμποι της Χίου. Το 1972 η τότε κοινότητα Ολύμπων ζήτησε από την Ελληνική Σπηλαιολογική Εταιρεία να το εξερευνήσει, πράγμα που έγινε το 1985. Από το 2003 είναι ανοιχτό για το κοινό.

Είναι διανοιγμένο σε πετρώματα ηλικίας 195-140 εκατομμυρίων ετών. Η χρονολόγηση διαφόρων δειγμάτων ανθρακικών υλικών του σπηλαίου, από το Εργαστήριο Πυρηνικής Φυσικής «Δημόκριτος» έδειξε ότι το αρχαιότερο από αυτά δημιουργήθηκε πριν από 230 χιλιάδες χρόνια. Πρόκειται για ένα εντυπωσιακό σπηλαιοβάραθρο που έχει μέγιστο βάθος 52m. Αποτελείται από μία μεγάλη, ευρύχωρη αίθουσα με εξαιρετικά πλούσιο και εντυπωσιακό διάκοσμο και ένα στενό, επιμήκη διάδρομο.

Από τη φυσική του είσοδο που βρίσκεται στην οροφή της μεγάλης αίθουσας μπαίνει ακτίνα φωτός και σε συνδυασμό με τα φυσικά χρώματα των σχηματισμών δημιουργεί εικόνες μαγικές που σπάνια απαντώνται σε σπήλαια.

Η θερμοκρασία (17οC) και η υγρασία (95%) στο εσωτερικό του παραμένουν σχεδόν σταθερές όλο το χρόνο ενώ η σταγονορροή μεταβάλλεται εποχιακά.

Εξωτερικοί σύνδεσμοι
--------------------

* ShowCaves.gr: Σπήλαιο των Ολύμπων Αρχειοθετήθηκε 2009-06-28 στο Wayback Machine.
Η **NBA G-League** είναι η επίσημη δευτερεύουσα λίγκα του NBA. Γνωστή μέχρι το καλοκαίρι του 2005 ως **National Basketball Development League** (**NBDL**), η NBA D-League ξεκίνησε με οκτώ ομάδες το φθινόπωρο του 2001. Το Μάρτιο του 2005 ο κομισάριος David Stern ανακοίνωσε ένα σχέδιο επέκτασης της NBA D-League με δεκαπέντε ομάδες και είχε ως στόχο το εξελίξει σε μια αξιόλογη λίγκα εξέλιξης παιχτών, όπου κάθε NBA D-League ομάδα θα συνδέεται με μία ή περισσότερες ομάδες του ΝΒΑ. Στο τέλος της σεζόν 2013-2014 στο NBA το 33% των παικτών του ΝΒΑ είχε αγωνιστεί στη D-League, από 23% το 2011. Το 2017, η D-League μεταονομάστηκε σε G-League. Το πρωτάθλημα αποτελείται πλέον από 30 ομάδες, από τις οποίες οι 28 ελέγχονται ή ανήκουν σε μια ομάδα του ΝΒΑ. Μία ομάδα (NBA G League Ignite) ανήκει στο ίδιο το ΝΒΑ και μία έχει έδρα το Μεξικό (Capitanes de Ciudad de México).

Παραπομπές
----------

1. ↑  «NBDL ADOPTS NEW NAME, LOGO, AND BALL». *NBA.com*. 19 Ιουλίου 2005. Αρχειοθετήθηκε από το πρωτότυπο στις 7 Σεπτεμβρίου 2012. Ανακτήθηκε στις 15 Απριλίου 2016.
Η **Ποδοσφαιρική Ένωση Κεντρικής Αμερικής** (ισπανικά: *Unión Centroamericana de Fútbol*, **UNCAF**), περισσότερο γνωστή με το ακρωνύμιο *ΟΥΝΚΑΦ*, αντιπροσωπεύει τις εθνικές ποδοσφαιρικές ομοσπονδίες της Κεντρικής Αμερικής: του Μπελίζ, της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά. Οι ομοσπονδίες μέλη του αποτελούν μέρος της CONCACAF.

Η UNCAF είναι υπεύθυνη για τη διοργάνωση του Κυπέλλου Κεντρικής Αμερικής, το οποίο διεξάγεται κάθε δύο χρόνια, αρχής γενομένης από το 1991, και συνήθως λαμβάνουν μέρος σε αυτό οι επτά εθνικές ομάδες των αντίστοιχων ομοσπονδιών μελών της UNCAF. Η Κόστα Ρίκα είναι η πιο επιτυχημένη ομάδα, κατακτώντας το κύπελλο έξι φορές (1991, 1997, 1999, 2003, 2005, και 2007). Η Ονδούρα έχει κερδίσει το κύπελλο τρεις φορές (1993,1995 και 2011). Η Γουατεμάλα κέρδισε το κύπελλο το 2001 και ο Παναμάς το 2009. Η διοργάνωση έχει πλέον χαρακτήρα προκριματικού γύρου για το ΚΟΝΚΑΚΑΦ Γκολντ Καπ.

Η UNCAF επισής διεξήγαγε στο παρελθόν το Κοπα Ιντερκλούμπες ΟΥΝΚΑΦ, ένα κύπελλο για τους πρωταθλητές και όσους είχαν τερματίσει στη δεύτερη θεση των εγχώριων πρωταθλημάτων των μέλη της UNCAF, Και αυτή η διοργάνωση είχε χαρακτήρα προκριματικής φάσης, καθώς οι τρεις πρώτες ομάδες προκρίνονταν στο ΚΟΝΚΑΚΑΦ Τσάμπιονς Λιγκ. Η Μοτάγουα από την Ονδούρα ήταν η τελευταία πρωταθλήτρια το 2007. Ομοίως, στην Κεντρική American Cup, αυτός ο ανταγωνισμός προσόντα 3 ομάδες για το Κύπελλο CONCACAF Champions ».

Μέλη
----

Τα μέλη της UNCAF (σκούρο πορτοκαλί) στην περιοχή δικαιοδοσίας της CONCACAF.

|  |
| --- |
| * Γουατεμάλα
* Ελ Σαλβαδόρ
* Κόστα Ρίκα
* Μπελίζ
* Νικαράγουα
* Ονδούρα
* Παναμάς
 |

Διοργανώσεις
------------

* Σε επίπεδο εθνικών ομάδων
	+ Κόπα Σεντροαμερικάνα (Οι 5 πρώτοι κερδίζουν την πρόκριση στο Γκολντ Καπ)
* Διασυλλογικές
	+ Κοπα Ιντερκλούμπες (Οι 4 πρώτοι κέρδιζαν την πρόκριση στο Τσάμπιονς Λιγκ) *καταργήθηκε*

Παραπομπές
----------

1. ↑  «DIGICEL AND THE CENTRAL AMERICAN UNION OF FOOTBALL (UNCAF) LAUNCH THE COPA DE NACIONES DIGICEL 2009». Digicel Football. 11 Δεκεμβρίου 2008. Αρχειοθετήθηκε από το πρωτότυπο στις 8 Απριλίου 2013. Ανακτήθηκε στις 21 Φεβρουαρίου 2013.

Eξωτερικοί σύνδεσμοι
--------------------

* Επίσημη ιστοσελίδα

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Central American Football Union  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Μάο Γιούσι** (κιν. 茅于轼) είναι Κινέζος οικονομολόγος.

Γεννήθηκε στις 14 Ιανουαρίου 1929 στη Ναντσίνγκ της επαρχίας Τσιανγκσού. Αποφοίτησε από το Πανεπιστήμιο Jiao Tong της Σαγκάης το 1950 και χαρακτηρίστηκε «δεξιόφρων» το 1958. Το 1986 ο Μάο ήταν επισκέπτης καθηγητής στο Πανεπιστήμιο του Χάρβαρντ και το 1990 ανώτερος λέκτορας στο Πανεπιστήμιο του Κουίνσλαντ.

Καριέρα
-------

Στις 4 Μαΐου του 2012, του απονεμήθηκε το «βραβείο Μίλτον Φρίντμαν για την Προώθηση της Ελευθερίας» του Ινστιτούτου Κάτο για το έργο του σχετικά με τον κλασικό φιλελευθερισμό και την ελεύθερη οικονομία της αγοράς. Τον Οκτώβριο του 2014, στα πλαίσια «καταστολής της πολιτικής διαφωνίας», το Πεκίνο απαγόρευσε την δημοσίευση των έργων του Μάο

### Κριτική στον Μάο Τσετούνγκ

Ο Μάο Γιούσι έγραψε ένα διαδικτυακό άρθρο, με το οποίο επέκρινε τις κομμουνιστικές και ολοκληρωτικές πολιτικές του Μάο Τσετούνγκ στην Κίνα. Ο Μάο Γιούσι δεν έχει σχέση με τον πρόεδρο Μάο. Δέχτηκε επίθεση από τους μαοϊκούς της χώρας που ζήτησαν τη σύλληψή του.

Παραπομπές
----------

1. ↑
2. ↑
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Μαΐου 2012. Ανακτήθηκε στις 5 Μαΐου 2012.
5. ↑  Wee, Sui-Lee; Rajagopalan, Megha (13 Οκτωβρίου 2014). «China detains scholar, bans books in crackdown on moderate voices». Reuters. Αρχειοθετήθηκε από το πρωτότυπο στις 2014-10-14.. Ανακτήθηκε στις 14 Οκτωβρίου 2014.
6. ↑  The Economist
7. ↑  The Pöttpourri Αρχειοθετήθηκε 2013-01-27 at Archive.is (Γερμανικά)

Εξωτερικοί σύνδεσμοι
--------------------

* Έργα του Μάο Γιούσι μεταφρασμένα στα γαλλικά και αγγλικά

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 68152770
* LCCN: n86146472
* ISNI: 0000 0000 8070 2416
* GND: 170756289

 |

 |
Ο **Μαρτίνιο Ντάφα Καμπί** (*Martinho Ndafa Kabi*, 17 Σεπτεμβρίου 1957]]-) είναι πολιτικός από τη Γουινέα Μπισσάου, που υπηρέτησε ως 16ος πρωθυπουργός της χώρας.

Καριέρα
-------

Γεννήθηκε στις 17 Σεπτεμβρίου του 1957. Μέλος του Αφρικανικού Κόμματος για την Ανεξαρτησία της Γουινέας και του Πρασίνου Ακρωτηρίου (PAIGC), ανέλαβε το 2002 τρίτος αντιπρόεδρος του κόμματος. Στην κυβέρνηση του Κάρλος Γκόμες , το 2004-05 ήταν υπουργός Ενέργειας και Φυσικών Πόρων. Αργότερα έγινε υπουργός Άμυνας.

Πρωθυπουργία
------------

Μετά την πρόταση μομφής σε βάρος της κυβέρνησης του Αριστίντες Γκόμες, τον Μάρτιο του 2007, που οδήγησε στην παραίτηση του τελευταίου, ο Καμπί έγινε πρωθυπουργός. Τον πρότειναν το PAIGC, το Σοσιαλιστικό Κόμμα Ανανέωσης και το Ηνωμένο Σοσιαλδημοκρατικό Κόμμα. Διορίστηκε πρωθυπουργός από το Νίνο Βιέιρα (ο οποίος αρχικά τον είχε απορρίψει) στις 9 Απριλίου του 2007. Ανέλαβε επίσημα πρωθυπουργός στις 13 Απριλίου του 2007 , επικεφαλής τρικομματικής κυβέρνησης συνασπισμού, η οποία ορκίστηκε στις 17 Απριλίου του 2007. Διατηρήθηκε στην πρωθυπουργία ως τις 5 Αυγούστου του 2008, οπότε η κυβέρνησή του αποπέμφθηκε από τον πρόεδρο. Νέος πρωθυπουργός διορίστηκε ο Κάρλος Κορέια. Ο Καμπί τη στιγμή εκείνη βρισκόταν στο εξωτερικό για λόγους υγείας.

Παραπομπές
----------

1. ↑  Ανακτήθηκε στις 22  Μαρτίου 2020.
2. ↑  "Novo Governo: um misto de surpresas" Αρχειοθετήθηκε 2007-09-28 στο Wayback Machine. Guine-Bissau.com, 13-5-2004 (στα πορτογαλικά).
3. ↑  "Martinho Ndafa Kabi takes office as Guinea Bissau PM", Xinhua (*People's Daily Online*), 14-4-2007.
4. 1 2  "GUINEA-BISSAU: Uncertain future as President dissolves government", IRIN, 6-8-2008.
5. 1 2  "Le président bissau-guinéen nomme un nouveau Premier ministre" Αρχειοθετήθηκε 2013-01-05 at Archive.is, Xinhua, 5-8-2008 (Γαλλικά).

|  |  |  |  |
| --- | --- | --- | --- |
| 

| π • σ • ε
Πρωθυπουργοί της Γουινέας-Μπισσάου |
| --- |
|  |
| 
* Μέντες
* Τεϊσέιρα
* Βιέιρα
* *Κενή, 1980-82*
* Β. Σ. Μαρία
* *Κενή, 1984-1991*
* Κορέια
* ντα Κόστα
* Κορέια
* Φαντούλ
* Ν'Τσάμα
* Ιμπαλί
* Νιασέ
* Πίρες
* Σανιά
* Κ. Γκόμες
* Α. Γκόμες
* Καμπί
* Κορέια
* Κ. Γκόμες
* Ναντινιά
* ντε Μπάρος
* Περέιρα
* Τζα
* Κορέια
* Τζα
* Εμπαλό
* Σίλβα
* Α. Γκόμες
* Ιμπαλί
* Α. Γκόμες
* Ν. Γκ. Ναμπιάμ
 |

 |
Ο **Νοριάκι Κούμπο** (ιαπωνικά: 久保帯人‎, 26 Ιουνίου 1977) είναι Ιάπωνας καλλιτέχνης και γράφει με το όνομα Τίτε Κούμπο. Έγινε γνωστός μέσα από το μάνγκα *Bleach*, του οποίου είναι δημιουργός και εικονογράφος.

Βιογραφία
---------

Γιος ενός μέλους του συμβουλίου στην Fuchu, στην Χιροσίμα, ο Κούμπο αποφοίτησε το Λύκειο. Μετά από λίγο καιρό η πρώτη του προσπάθεια για μάνγκα, το "Ultra Unholy Hearted Machine" δημοσιεύτηκε το 1996. Μετά από αυτό ακολούθησαν άλλες 2 προσπάθειες, το 1999 εκδόθηκε το πρώτο του σήριαλ, το *Zombie Powder*, το οποίο συνέχισε να βγαίνει μέχρι το 2000. Το επόμενο του σήριαλ, *Bleach*, που είχε σχέση με ένα μαθητή λυκείου που πολεμάει κακά πνεύματα, βγήκε στο ίδιο περιοδικό όπως και το Zombie Powder το 2001. Ως άνιμε εκδόθηκε για πρώτη φορά στην Ιαπωνία το 2004. Η πρώτη ταινία Bleach βγήκε στην Ιαπωνία στις 16 Οκτωβρίου το 2006.Το 2018 κυκλοφόρησε το Burn the witch,ένα σύντομο μάνγκα με 62 σελίδες και διαδραματίζεται στο ίδιο σύμπαν με το Bleach.

Bleach
------

Το τέλος έκδοσης του Zombie powder ήταν τραγικό χτύπημα για τον Τίτε Κούμπο, αλλά σύντομα άρχισε να δουλεύει πάνω σε ένα άλλο μάνγκα, το *Bleach*. Παρόλο που το Bleach τα πήγε καλά στην εξέταση, η ιστορία του απορρίφθηκε, καθώς οι εξεταστές είπαν ότι έμοιαζε πάρα πολύ στο Γιούγιου Χακούσο. Ο Κούμπο έπεσε σε κατάθλιψη, αλλά ο Άκιρα Τοριγιάμα διάβασε την ιστορία του Bleach και την βρήκε ενδιαφέρουσα. Έγραψε τότε ένα γράμμα ενθάρρυνσης στον Κούμπο και τον παρότρυνε να συνεχίσει. Αυτό έδωσε στον Κούμπο την δύναμη που ήθελε, και τελικά κατάφερε το 2001 να εκδώσει το Bleach.Ο Κούμπο για ένα χρονικό διάστημα αντιμετώπιζε προβλήματα όσο το έγραφε την ιστορία για το The lost substitute shinigami arc.Ωστόσο ένα γράμμα από έναν θαυμαστή του μάνγκα του έδωσε κουράγιο κι κίνητρο να τελειώσει την ιστορία ακριβώς όπως ήθελε ο ίδιος.Μετά από το Bleach ο Κούμπο δημιούργησε μία ιστορία spin off με τον τίτλο Burn The Witch.

Δείτε επίσης
------------

* Bleach

Παραπομπές
----------

1. ↑  (Αγγλικά) *Internet Movie Database*. Ανακτήθηκε στις 26  Ιουνίου 2019.
2. 1 2  (Ιαπωνικά) *goo biographical dictionary*. dictionary.goo.ne.jp/word/person/久保帯人/#person-110100495. Αρχειοθετήθηκε από το πρωτότυπο στις 10  Ιουνίου 2022. Ανακτήθηκε στις 10  Ιουνίου 2022.
3. ↑  www.comic-con.org/awards/inkpot. Ανακτήθηκε στις 17  Σεπτεμβρίου 2021.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 15003098
* **Europeana**: agent/base/151931
* LCCN: no2007125360
* ISNI: 0000 0000 8094 5362
* GND: 135886171
* SELIBR: 316861
* SUDOC: 078529972
* BNF: cb145016710 (data)
* NDL: 00805075
* NKC: xx0152142
* CiNii: DA15466780

 |

 |
Ο **Στάθης Σταμουλακάτος** είναι Έλληνας ηθοποιός του θεάτρου, του κινηματογράφου και της τηλεόρασης, γνωστότερος από τη συνεργασία του με τον σκηνοθέτη Γιάννη Οικονομίδη.

Βιογραφία
---------

Αποφοίτησε από την Δραματική Σχολή στα 25 του χρόνια, το 1996. Έπειτα ακολούθησαν συμμετοχές του κυρίως το θέατρο και αργότερα, από το 2010 και στον κινηματογράφο. Έκανε το ντεμπούτο του με την ταινία Μαχαιροβγάλτης και έπειτα ακολούθησαν Οι αισθηματίες και Το μικρό ψάρι το 2014. Το 2020 συμμετείχε στην ταινία Η Μπαλάντα της Τρύπιας Καρδιάς, ενώ το 2021, στην ταινία «Πρόστιμο»,στης οποίας, η ερμηνεία, του χάρισε το βραβείο Β΄ ανδρικού ρόλου  της Ελληνικής Ακαδημίας Κινηματογράφου, αλλά και στην ταινία 'Ράφτης'. Στην τηλεόραση, εμφανίστηκε το 2014 στην οικογενειακή σειρά «Το σόι σου» συμμετέχοντας σε ένα επεισόδιο ενώ τη σεζόν 2021-2022 πρωταγωνιστεί (στο ρόλο του *Σάκη*) στην τηλεοπτική σειρά του MEGA, «Σκοτεινή Θάλασσα». 
Στο θέατρο, συμμετείχε στην παράσταση 'Ανιμαλς' (Δώμα Θεάτρου του Νέου Κόσμου: 2015-2016), στην παράσταση 'Ορκισμένη Παρθένα' (Κτήριο Η, στις εγκαταστάσεις του Φεστιβάλ Αθηνών και Επιδαύρου, στην Πειραιώς 260,το καλοκαίρι του 2017), επί τέσσερα χρόνια, στην μεγάλη θεατρική επιτυχία του Γιάννη Οικονομίδη 'Στέλλα Κοιμήσου' (Εθνικό Θέατρο: 2016-2018) και υπό την παραγωγή του Θεάτρου του Νέου Κόσμου, στο Θέατρο Τζένη Καρέζη (2018-2019), αλλα και σε δύο αθηναϊκές περιοδείες, το καλοκαίρι του 2019 και το καλοκαίρι του 2020, επί δύο χρόνια στην παράσταση 'Εθνικός Ελληνορώσων' (Κάτω Σκηνή Θεάτρου Από Μηχανής: 2017-2019 - θα υπήρχε και τρίτη σεζόν στον Cartel αλλά ακυρώθηκε λογω ατυχήματος ενός ηθοποιού), στις δύο τελευταίες σεζόν (4η & 5η) του έργου 'Άγριος Σπόρος', (Κεντρική Σκηνή του Θεάτρου Επί Κολωνώ: 2018-2020 - αρχικά, στην 4η σεζόν σε εναλλασσόμενη διανομή με τον Τάκη Σπυριδάκη και μετά τον θάνατό του τελευταίου, αντικαθιστώντας τον αποκλειστικά στην 5η σεζόν), στην παράσταση 'ΤΑΟ' (Θέατρο Ριάλτο: 2020-2021 - 
για ελάχιστες παραστάσεις, τον Οκτώβριο του 2020, πριν το κλείσιμο των θεάτρων με κυβερνητική εντολή, λόγω πανδημίας, για δεύτερη φορά), και στη 2η σεζόν του έργου 'Ποντικοπαγίδα' (Θέατρο Νέος Ακάδημος: 2021-2022 - η παράσταση ξεκίνησε τη σεζόν 2020-2021 και πρόλαβε να κάνει κι αυτή, μόνο λίγες παραστάσεις πριν το κλείσιμο των θεάτρων. Επαναλαμβάνεται την επόμενη χρονιά, με κάποιες αλλαγές στη διανομή. Στους αντικαταστάτες, είναι και ο Στάθης Σταμουλακάτος).

### Κινηματογράφος

| Έτος | Τίτλος Ταινίας |
| --- | --- |
| 2010 | Μαχαιροβγάλτης |
| 2014 | Οι αισθηματίες |
| 2014 | Το μικρό ψάρι |
| 2015 | Εδώ δεν υπάρχει άσυλο  |
| 2019 | Η Μπαλάντα της Τρύπιας Καρδιάς |
| 2020 | Πρόστιμο |
| 2021 | Ράφτης |
| 2021 | Mediterráneo |

### Τηλεόραση

| Έτος | Τίτλος Προγράμματος | Κανάλι | Ρόλος |
| --- | --- | --- | --- |
| 2015 | Το Σόι Σου | ALPHA | Υδραυλικός |
| 2022 | Σκοτεινή Θάλασσα | MEGA | Σάκης Χαροκόπος |
| 2022-2024 | Παγιδευμένοι | ANT1 | Αλέκος Χατζής |

Παραπομπές
----------

1. ↑
2. ↑
3. ↑  «Ο Στάθης Σταμουλακάτος δεν έχει πρόβλημα να παίζει τον κακό».
4. ↑
5. ↑
6. ↑   Αρχειοθετήθηκε 2016-01-14 στο Wayback Machine.://sportingsucks.blogspot.com/
7. ↑
8. ↑
Ο **Μπάμπης Δρακόπουλος** (γεν. 1917, Αθήνα - 1991, Αθήνα) ήταν Έλληνας πολιτικός, κορυφαίο στέλεχος του Κομμουνιστικού Κόμματος Ελλάδας, γενικός γραμματέας του Κ.Κ.Ε. Εσωτερικού και βουλευτής του Ελληνικού Κοινοβουλίου.

Βιογραφία
---------

Ο Μπάμπης Δρακόπουλος γεννήθηκε στην Αθήνα, στην Κυψέλη, στις 29 Ιανουαρίου του 1917. Ήταν γραμμένος στη ΧΑΝ από 13 ετών. Αποφοίτησε από το 8ο Γυμνάσιο Αθηνών, το 1933. Γράφτηκε στη Φιλοσοφική Σχολή του Πανεπιστημίου Αθηνών το 1934 αλλά διέκοψε τις σπουδές του στο τέταρτο έτος εξαιτίας της δικτατορίας του Μεταξά. Νυμφεύτηκε την Τούλα Δρακοπούλου. Απεβίωσε στις 18 Μαΐου 1991 στην Αθήνα. 

### Πολιτική σταδιοδρομία

Ήταν πολιτικά ενεργός από μικρή ηλικία. Το 1934 εντάχθηκε στην «Εργατική Βοήθεια» του Πανεπιστημίου, ενώ το 1935-36 ήταν επικεφαλής του αντίστοιχου ομίλου της Φιλοσοφικής. Στα τέλη του 1934 εντάχθηκε επίσημα στην Ομοσπονδία Κομμουνιστικών Νεολαιών Ελλάδας (Ο.Κ.Ν.Ε.) και σύντομα ανέλαβε πολιτικές ευθύνες. Το 1937 εργάστηκε παράνομα στην Επιτροπή Πόλης της Αθήνας της Ο.Κ.Ν.Ε. ως καθοδηγητής των Βόρειων Προαστίων.

Εξορίστηκε από τη δικτατορία του Μεταξά, τον Νοέμβριο του 1938, στη Φολέγανδρο. Τον Μάιο του 1941 κατάφερε να δραπετεύσει. Το ίδιο έτος έγινε γραμματέας της Ο.Κ.Ν.Ε. αλλά συνελήφθη λίγο αργότερα. Τον επόμενο χρόνο αποφυλακίστηκε για λόγους υγείας. Ήταν ένα από τα ιδρυτικά μέλη της Ενιαίας Πανελλαδικής Οργάνωσης Νέων (Ε.Π.Ο.Ν.). Κατά τον εμφύλιο πόλεμο πέρασε στην παρανομία. Το 1949 συνελήφθη και καταδικάστηκε αρχικά σε θάνατο από το στρατοδικείο, αλλά πήρε χάρη και το 1960 αποφυλακίστηκε. 

Το 1960 ξεκίνησε να δραστηριοποιείται στην Ενιαία Δημοκρατική Αριστερά (Ε.Δ.Α.). Έγινε γραμματέας του παραρτήματος της Αθήνας και έπειτα έγινε μέλος της Εκτελεστικής Επιτροπής. Το 1961, εκλέχθηκε μέλος της Κεντρικής Επιτροπής του Κ.Κ.Ε. στο 8ο Συνέδριο του κόμματος. Το 1963 έγινε γραμματέας του Γραφείου Εσωτερικού της Κεντρικής Επιτροπής του Κ.Κ.Ε.. 

Επί δικτατορίας αρχικά διέφυγε της σύλληψης και συμμετείχε στη συγκρότηση του Πατριωτικού Μετώπου (ΠΑ.Μ.). Στη διάσπαση του Κ.Κ.Ε. το 1968 συντάχθηκε με το Γραφείο Εσωτερικού και το 1969 εκλέχτηκε Γραμματέας της Κεντρικής Επιτροπής του Κ.Κ.Ε. Εσωτερικού.

Συνελήφθη το 1971 και αποφυλακίστηκε το 1973 με τη γενική αμνηστία. Στις βουλευτικές εκλογές του 1974 εκλέχτηκε βουλευτής με την Ενωμένη Αριστερά (Κ.Κ.Ε. Εσωτ.). Διετέλεσε γραμματέας του Κ.Κ.Ε. Εσωτερικού μέχρι το 1982.

Παραπομπές
----------

Εξωτερικές συνδέσεις
--------------------

* Βίντεο, 1o Συνέδριο ΚΚΕεσ. Ιούνιος 1976, Πανιώνιος
* Αυγή 25 Απριλίου 2021
**Γενικές (προεδρικές και βουλευτικές) εκλογές διεξήχθησαν στην Μποτσουάνα** στις 16 Οκτωβρίου 2009 (πρόωρη ψηφοφορία έγινε σε εκλογικά κέντρα του εξωτερικού στις 3 Οκτωβρίου). 
Όπως αναμενόταν, το κυβερνών Δημοκρατικό Κόμμα της Μποτσουάνας κέρδισε τις εκλογές και ο υποψήφιός του, Ίαν Χάμα, εξελέγη πρόεδρος.

Συνολικά 177 υποψήφιοι έλαβαν μέρος: οι 57 από το BDP, 48 από το BNF, 46 της συμμαχίας BCP-BAM (42 από το BCP και οι 4 από το BAM), 6 από το BPP, 4 από το MELS και ένας από τον Οργανισμό Τιχόκο Τίρο και 15 ανεξάρτητοι.

Η συμμετοχή στις εκλογές σύμφωνα με αναφορές ήταν υψηλή. Οι εκλογικοί παρατηρητές δήλωσαν ότι η συνολική διαδικασία κύλησε ομαλά, αν και σε ορισμένες περιπτώσεις ο κόσμος δεν μπορούσε να ασκήσει το εκλογικό του δικαίωμα. Η Κοινότητα Ανάπτυξης Νότιας Αφρικής σημείωσε ότι οι εκλογές ήταν "αξιόπιστες, ειρηνικές, ελεύθερες και δίκαιες", ενώ εξέφρασε τις ανησυχίες της για την "αργή εκλογική διαδικασία".

Εκλογικό σύστημα
----------------

Τα 57 άμεσα εκλεγμένα μέλη της Εθνοσυνέλευσης εξελέγησαν σε μονοεδρικές περιφέρειες. Άλλα τέσσερα μέλη εξελέγησαν από μια λίστα που δημιουργήθηκε από τον Πρόεδρο, ενώ ο Πρόεδρος και ο Γενικός Εισαγγελέας έγιναν μέλη εξ οφίτσιο.

Αποτελέσματα
------------

**Εθνοσυνέλευση της Μποτσουάνας, 16 Οκτωβρίου 2009**

ε • σ | Κόμματα | Ψήφοι |  % | Έδρες | +/– |
| --- | --- | --- | --- | --- |
|  | Δημοκρατικό Κόμμα της Μποτσουάνας | 290.099 | 53,26 | 45 | +1 |
|  | Εθνικό Μέτωπο της Μποτσουάνας (BNF) | 119.509 | 21,94 | 6 | –6 |
|  | Κόμμα του Κογκρέσου της Μποτσουάνας (BCP) | 104.302 | 19,15 | 4 | +3 |
|  | Κίνημα Συμμαχία για την Μποτσουάνα (BAM) | 12.387 | 2,27 | 1 | +1 |
|  | Ανεξάρτητοι | 10.464 | 1,92 | 1 | +1 |
|  | Λαϊκό Κόμμα της Μποτσουάνας (BPP) | 7.554 | 1,39 | 0 | — |
|  | Κίνημα Μαρξ, Ένγκελς, Λένιν, Στάλιν για την Μποτσουάνα (MELS) | 292 | 0,05 | 0 | — |
|  | Οργάνωση Τιχόκο Τίρο | 40 | 0,00 | 0 | — |
| Έγκυρα ψηφοδέλτια | 544.647 | 98,12 |  |
| Άκυρα ψηφοδέλτια | 10.431 | 1,88 |
| **Σύνολα** | **555.078** | **100,00** | **57** | **—** |
| Εκλογικό σώμα και συμμετοχή | 723.617 | 76,71 |  |
| **Πηγή:** Independent Electoral Commission |

Παραπομπές
----------

1. ↑  Keoreng, Ephraim (8 Οκτωβρίου 2009). «BCP to take IEC to court?». Mmegi. Αρχειοθετήθηκε από το πρωτότυπο στις 23 Φεβρουαρίου 2012. Ανακτήθηκε στις 9 Οκτωβρίου 2009.
2. ↑  Reuters Africa Αρχειοθετήθηκε 2016-03-04 στο Wayback Machine. Botswana's BDP ahead in election results, 17 Οκτωβρίου 2009.
3. ↑  Election Results Αρχειοθετήθηκε 2014-09-26 at Archive.is IEC
4. 1 2  «Botswana ruling party wins poll». BBC. 18 Οκτωβρίου 2009.. Ανακτήθηκε στις 18 Οκτωβρίου 2009.
5. ↑  Last Elections IPU
6. ↑  Botswana IFES
Οι **Άγγλοι** (αγγλικά: English people‎) είναι εθνοτική ομάδα που κατοικεί στη Μεγάλη Βρετανία και μιλα την αγγλική γλώσσα. Προέρχονται από γερμανικό φύλο που έφτασε στη Βρετανία τον 5ο αιώνα μ.Χ.. και αναμείχθηκε με τους εγχώριους πληθυσμούς (Κέλτες κ.α.).

Η Αγγλία είναι το μεγαλύτερο και το πιο πολυπληθές από τα 5 κρατίδια που συγκροτούν το Ηνωμένο Βασίλειο, με την πλειονότητα των εκεί κατοίκων να είναι Βρετανοί πολίτες. 

Οι Άγγλοι προέρχονται από δύο κύριες ιστορικές πληθυσμιακές ομάδες - τους προηγούμενους Κέλτες Βρετανούς (ή Brythons) και τις γερμανικές φυλές που εγκαταστάθηκαν στη Βρετανία μετά την απόσυρση των Ρωμαίων. Συλλογικά γνωστοί ως Άγγλο-Σάξονες, ίδρυσαν το αρχαίο αγγλικό γαλλικό Βασίλειο από τις αρχές του 10ου αιώνα ως απάντηση στην εισβολή και τον μικρό οικισμό των Δανών που ξεκίνησε στα τέλη του 9ου αιώνα. Ακολούθησε η Νορμανδική κατάκτηση και ο περιορισμένος διακανονισμός των αγγλο-νορμανδών στην Αγγλία τον τελευταίο 11ο αιώνα. Στις Πράξεις της Ένωσης 1707, το Βασίλειο της Αγγλίας και το Βασίλειο της Σκωτίας συγχωνεύθηκαν για να γίνουν το Βασίλειο της Μεγάλης Βρετανίας. Με την πάροδο του χρόνου, τα αγγλικά έθιμα και η ταυτότητα έχουν αρκετά ευθυγραμμιστεί με τα βρετανικά έθιμα και την ταυτότητα γενικά.

Ο αγγλικός λαός είναι η πηγή της αγγλικής γλώσσας, του συστήματος Westminster, του συστήματος κοινής νομοθεσίας και πολλών σημαντικών αθλημάτων όπως το κρίκετ, το ποδόσφαιρο, το ράγκμπι, το πρωτάθλημα ράγκμπι και το τένις. Αυτά και άλλα αγγλικά πολιτισμικά χαρακτηριστικά έχουν εξαπλωθεί σε όλο τον κόσμο, εν μέρει ως αποτέλεσμα της πρώην Βρετανικής Αυτοκρατορίας.


Η Αγγλική διάλεκτος μιλιέται περισσότερο από όλες τις άλλες γλώσσες
Η **ΙΦΚ Έστερσουντ** είναι αθλητικό σωματείο που δραστηριοποιείται στο άθλημα του ποδοσφαίρου, με έδρα το Έστερσουντ της Σουηδίας. Στο παρελθόν διέθετε και τμήμα καλαθοσφαίρισης.

Ποδόσφαιρο
----------

### Ανδρών

Στο ποδόσφαιρο, ο σύλλογος έχει αγωνιστεί στη δευτέρου επιπέδου κατηγορία της Σουηδίας. Έπειτα αγωνίστηκε σε κατώτερες κατηγορίες. Φυσική έδρα της ομάδας είναι το Χόφβαλεν στο Έστερσουντ.

### Γυναικών

Η ομάδα των γυναικών αγωνίστηκε στην πρώτη κατηγορία της Σουηδίας το 1978. Αγωνίζεται πλέον στην 1η Κατηγορία Βορρά.

Καλαθοσφαίριση
--------------

Ο σύλλογος διέθετε στο παρελθόν ομάδες καλαθοσφαίρισης ανδρών και γυναικών. Μάλιστα την περίοδο 1962/1963, η ομάδα των ανδρών κατέκτησε το πρωτάθλημα.

Παραπομπές
----------

1. ↑  «IFK Östersund». idrottonline.se. 1982. Αρχειοθετήθηκε από το πρωτότυπο στις 25 Μαΐου 2012. Ανακτήθηκε στις 31 Ιουλίου 2011.
2. ↑  Jimmy Lindahl, επιμ. (2004). «Maratontabell för högsta damserien 1978-2003» (PDF) (στα Σουηδικά). Bolletinen. Ανακτήθηκε στις 14 Οκτωβρίου 2013.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 133104704

 |

 |
Με τον όρο **Ογδοάδα της Ερμουπόλεως** εννοείται μία ομάδα οκτώ θεοτήτων της αιγυπτιακής μυθολογίας, γύρω από την οποία διαμορφώθηκε μια διακριτή θεωρία της δημιουργίας, ένας διαφορετικός κοσμογονικός μύθος από εκείνον του ιερατείου της Ηλιούπολης. Στην αρχαία Κμουν της Μέσης Αιγύπτου (Ελλ. *Ερμούπολις*) τη σημερινή Ελ Ασμουνάιν, υπήρξε το κύριο λατρευτικό κέντρο, αφιερωμένο στον Ντζεχουτί ή Θωθ. 

Το όνομα Ερμούπολις προήλθε από την ταύτιση του Ντζεχουτύ του προστάτη θεού της σοφίας, της γραφής και της θεραπείας με τον αρχαιοελληνικό Ερμή. Τα ερείπια του ναού αποδίδονται στον Νεκτανεβώ Α' της τριακοστής δυναστείας αλλά είναι πιθανώς προγενέστερης προέλευσης, καθώς υπάρχουν λείψανα του Μέσου και το Νέου Βασιλείου και κολοσσαϊκό άγαλμα του Θωθ με τη μορφή του μπαμπουΐνου, από την εποχή του Αμένωφι Γ'.

Οι Θεότητες
-----------

Η ομάδα των οκτώ θεοτήτων χωρίζεται σε τέσσερα ζεύγη:

1. Νουν / Νουνέτ
2. Άμων / Αμουνέτ
3. Κουκ / Κοκέτ
4. Χε / Χεκέτ

Οι θεοί και οι θεές -μάλλον θηλυκές όψεις της ίδιας θεότητας- δημιούργησαν μαζί τον κόσμο και τον διακυβέρνησαν σύμφωνα με την παράδοση για μια μεγάλη περίοδο που χαρακτηρίστηκε χρυσή εποχή. Ολοκληρώνοντας το έργο της δημιουργίας οι οκτώ έφυγαν από προσώπου γης και πήγαν να ζήσουν στον Κάτω Κόσμο. Από εκεί συνέχισαν να επηρεάζουν τις πλημμύρες του Νείλου και να φροντίζουν την ημερήσια διαδρομή του Ηλίου. Από τις τέσσερις αρσενικές θεότητες οι δύο -Νουν και Άμων- είναι παρόντες και σε άλλες κοσμογονικές αφηγήσεις, ενώ βάσει της ετυμολογίας του ονόματός τους ο Χε συνδέεται με το άπειρο, το ατέλειωτο, ο Νουν με το νερό, ο Κουκ με το σκότος και ο Άμων με τον αέρα ή το αόρατο.

Παραπομπές-σημειώσεις
---------------------

1. ↑  Ions Veronica 1968, 29.

Βιβλιογραφία
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ογδοάδα της Ερμουπόλεως** |

* Ions Veronica 1968, *Egyptian Mythology*, Newnes Books, London.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αιγυπτιακή μυθολογία |
| --- |
|  |
| Εννεάδα της Ηλιούπολης | 
* Ατούμ
* Σου
* Τεφνούτ
* Γκεμπ
* Νουτ
* Όσιρις
* Ίσις
* Σετ
* Νέφθυς
 |
|  |
| Ογδοάδα της Ερμούπολης | 
* Νουν / Νουνέτ
* Άμων / Αμουνέτ
* Κουκ / Κοκέτ
* Χε / Χεκέτ
 |
|  |
| Τριάδα της Ελεφαντίνης | 
* Κνουμ
* Σατέτ
* Ανουκέτ
 |
|  |
| Τριάδα των Θηβών | 
* Άμων
* Μουτ
* Χονσού
 |
|  |
| Τριάδα της Μέμφιδας | 
* Πτα
* Σεκχμέτ
* Νεφερτέμ
 |
|  |
| Άλλες Θεότητες | 
* Άθωρ
* Ακέρ
* Αμμούτ
* Απέπ
* Άπις
* Άνουβις
* Ατόν
* Βησά
* Θωθ
* Ιάχ
* Ιμχοτέπ
* Ίχυ
* Ιμσέτ
* Κεμπεχσενούφ
* Κεπερά
* Κετές
* Μά'ατ
* Μεσκνέτ
* Μιν
* Μάαχες
* Μοντού
* Μπαστέτ
* Μπατ
* Μερετσεγκέρ
* Ουατζέτ
* Νηίθ
* Νεκχεμπέτ
* Νεχεμπκαού
* Ντουαμουτέφ
* Όνουρις
* Ουπουαούτ
* Ρα
* Ρενενουτέτ
* Σελκέτ
* Σέραπις
* Σεσχάτ
* Σία
* Σεκέρ
* Σομπέκ
* Σοπντέτ
* Σοπντού
* Ταουρέτ
* Χαπί
* Χαπύ
* Χέκα
* Χου
* Ώρος
 |
|  |
| Κείμενα | 
* Κείμενα των Πυραμίδων
* Κείμενα των Σαρκοφάγων
* Αιγυπτιακή Βίβλος των Νεκρών
 |
|  |
| 
**Αρχαία αιγυπτιακή θρησκεία** |

 |
Ο Ποντικός Κινέζικο ζώδιοΟ Ποντικός Κινέζικο ζώδιο

Γενικές αστρολογικές πληροφορίες
--------------------------------

Ο **Ποντικός** είναι το πρώτο κατά σειρά, από τα 12 Κινέζικα ζώδια. Στην Κινέζικη αστρολογία ο Ποντικός είναι καλός στο να ηγείται και να κατακτά. Πολλοί διάσημοι αυτοκράτορες και ηγέτες της Κινέζικης ιστορίας ανήκαν στο Κινέζικο Ωροσκόπιο του Ποντικού. Τα άτομα που βρίσκονται στο Κινέζικο Ζώδιο του Ποντικού είναι επίσης πολύ γνωστά για την ιδιότητα τους να εκμεταλλεύονται τις σκέψεις, τα αισθήματα και τα συναισθήματα των άλλων.

### Αστρολογικά δεδομένα

Τυχερές Ώρες: **11 π.μ. - 1 μ.μ.**

Σημείο του Ορίζοντα: Βορράς (Β)

Εποχή: Χειμώνας

Μήνας: Δεκέμβριος

Μαγικά Χρώματα: Μαύρο, Κόκκινο, Άσπρο, Μωβ

Αντίστοιχο Δυτικού Ωροσκοπίου: Τοξότης

Φαγητά: Οικόσιτος χοίρος, Λάχανο, Όσπρια

Συσχετισμένες Χώρες: Γερμανία, Αυστρία, Σουηδία, Ολλανδία, Βραζιλία, 
Κολομβία

Διάσημοι Ποντικοί: Τζιν Κέλι, Σον Πεν, Μάρλον Μπράντο, Λούις Άρμστρονγκ, Κλάρκ Γκέιμπλ

#### Πηγές

* Παξινού-Μεταξά, Μαίρη (2004). *Εγχειρίδιο Κινέζικης Αστρολογίας*. ΚΕΔΡΟΣ. ISBN 960-04-2493-4.
* Ο Ποντικός (Από την Κινέζα αστρολόγο Ντούαν Μινχ) Αρχειοθετήθηκε 2013-02-14 στο Wayback Machine.
Η **3η Στρατιά** (τουρκικά: *3. Ordu*) είναι μία από τις τέσσερις στρατιές του τουρκικού στρατού. Η έδρα της διοίκησης της 3ης Στρατιάς (3′üncü Ordu Komutanlığı) βρίσκεται στο Ερζίντζαν. Περιφρουρεί την βορειοανατολική Τουρκία.

Η Επιθεώρηση Στρατευμάτων Ένατης Στρατιάς, η οποία δημιουργήθηκε έπειτα από τη Συνθήκη του Μούδρου, μετασχηματίστηκε σε Επιθεώρηση Στρατευμάτων Τρίτης Στρατιάς στις 15 Ιουνίου του 1919. Η 3η Στρατιά συγκροτήθηκε το 1923.

Ιστορία
-------

Επί των ημερών της Σοβιετικής Ένωσης, η 3η Στρατιά στάθμευε στα σύνορα του Καυκάσου για να αντιμετωπίσει οποιαδήποτε σοβιετική επίθεση από την Υπερκαυκασία Στρατιωτική Περιοχή. Το 1973 ο στρατός, με έδρα στο Ερζίντζαν, διέθετε το 8ο Σώμα Στρατού στο Έλαζιγ (συμπεριλαμβανομένης της 12ης Μεραρχίας Πεζικού, μετέπειτα 12ης Μηχανοκίνητης Ταξιαρχίας Πεζικού στο Άγρι), το 9ο Σώμα Στρατού στο Ερζερούμ (συμπεριλαμβανομένης της 9ης Μεραρχίας Πεζικούς στο Σαρίκαμις), και το 11ο Σώμα Στρατού στην Τραπεζούντα. Έπειτα από την τουρκική εισβολή στην Κύπρο, το 11ο Σώμα Στρατού μεταφέρθηκε στη βόρεια Κύπρο.

Όταν το Σύμφωνο της Βαρσοβίας και η Σοβιετική Ένωση έπαυσαν να υφίστανται, το Γενικό Επιτελείο αποφάσισε να στείλει 120.000 άνδρες της 3ης Στρατιάς στα σύνορα με το Ιράκ. Αυτό έγινε προκειμένου να αυξηθεί η ετοιμότητα ενάντια σε κάθε πιθανή κρίση στην περιοχή (όπως κατά τη διάρκεια του πολέμου του Περσικού Κόλπου και του πολέμου του Ιράκ). Οι περισσότερες από τις ταξιαρχίες τεθωρακισμένων, μηχανοποιημένου πεζικού και ειδικών δυνάμεων βρίσκονταν στην κεντρική περιοχή προκειμένου να δράσουν γρήγορα σε οποιοδήποτε σενάριο γύρω από τα σύνορα της Τουρκίας.

Διάρθρωση
---------

Η επιχειρησιακή διάρθρωση της 3ης Στρατιάς είναι η εξής:

* 3η Στρατιά, με έδρα το Ερζίντζαν
	+ 8ο Σώμα Στρατού, με έδρα το Έλαζιγ
	+ 9ο Σώμα Στρατού, με έδρα το Ερζερούμ

Παραπομπές
----------

1. ↑  Edward J. Erickson, *Order to Die: A History of the Ottoman Army in the First World War*, Greenwood Press, 2001, ISBN 0-313-31516-7, p. 202.
2. ↑  «HQ ARRC – Journal – December 2002». Αρχειοθετήθηκε από το πρωτότυπο στις 24 Ιανουαρίου 2003. Ανακτήθηκε στις 6 Νοεμβρίου 2016.
3. ↑  «Turkish army – All About Turkey».
4. ↑  «Балансируя между войной и миром». Αρχειοθετήθηκε από το πρωτότυπο στις 25 Οκτωβρίου 2020. Ανακτήθηκε στις 6 Νοεμβρίου 2016.

Εξωτερικοί σύνδεσμοι
--------------------

* Είσοδος Αρχηγείου 3ης Στρατιάς, Anadolu Ajansı

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
 Στρατιές του τουρκικού στρατού |
| --- |
|  |
| Σημαία τουρκικών διοικήσεων επιπέδου στρατιάς | 

|  |  |  |  |
| --- | --- | --- | --- |
| 1η Στρατιά | | 2η Στρατιά | | 3η Στρατιά | | Στρατιά Αιγαίου |

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Third Army (Turkey)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Ίδρυμα Διεθνών Προτύπων Χρηματοοικονομικής Αναφοράς** (ΔΠΧΑ, International Financial Reporting Standards Foundation, **IFRS**) είναι μη κερδοσκοπικός οργανισμός λογιστικής. Οι κύριοι στόχοι του περιλαμβάνουν την ανάπτυξη και την προώθηση των Διεθνών Προτύπων Χρηματοοικονομικής Πληροφόρησης (ΔΠΧΠ), μέσω του Συμβουλίου Διεθνών Λογιστικών Προτύπων (ΣΔΛΠ), το οποίο επιβλέπει.

Το ίδρυμα παλαιότερα ονομαζόταν «Ίδρυμα Επιτροπής Διεθνών Λογιστικών Προτύπων» (ΕΔΛΠ) μέχρι τη μετονομασία του την 1η Ιουλίου του 2010, ενώ από το 2012 διοικείται από ένα συμβούλιο 22 μελών.

Παραπομπές
----------

1. ↑  ΕΚΘΕΣΗ europarl.europa.eu
2. ↑  IFRS Foundation, 2012. About the IFRS Foundation and the IASB Αρχειοθετήθηκε 2012-07-23 στο Wayback Machine.. Retrieved on April 25, 2012.
3. ↑  Deloitte Global Services Limited, 2012. Former Deloitte Global CEO James Quigley appointed to the IFRS Foundation Αρχειοθετήθηκε 2013-01-21 at Archive.is. Retrieved on April 25, 2012.
4. ↑  Deloitte Global Services Limited, 2012. IFRS Foundation. Retrieved on April 25, 2012.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137633154
* LCCN: no2010164858
* GND: 16340471-9
* SUDOC: 171781007
* NDL: 001096221
* NKC: vse2018987600

 |

 |
Η **Τεοντόρα Λαζάρεβιτς** (*σερβικά : Теодора Лазаревић*) από τον Οίκο των Λαζάρεβιτς ήταν πριγκίπισσα της Σερβίας, κόρη του πρίγκιπα Λάζαρ και της Μιλίτσας Νεμάνιτς.

Για την ζωή της δεν είναι πολλά γνωστά, αναφέρεται στα "αρχαία χρονικά της Σερβίας". Παντρεύτηκε τον Ούγγρο ευγενή "Nicholas Β΄ Garu ή Gorjanski" γύρω στο 1378-1379, ο γάμος της έγινε για διπλωματικούς λόγους, συνηθισμένο την εποχή εκείνη. Θεωρήται μια προσπάθεια του πρίγκιπα Λάζαρου μέσω της οικογένειας ευγενών του γαμπρού του να έχει λόγο στα εσωτερικά του βασιλείου της Ουγγαρίας. 

Η σερβική λαϊκή παράδοση αναφέρει συμμετοχή των Ούγγρων στην Μάχη του Κοσσυφοπεδίου χωρίς να έχει αποδειχτεί ιστορικά, αν έγινε όμως πιστεύεται ότι προήλθε από τον Nikola Garu. Ο σύζυγος της ήταν από το 1390 μέχρι το 1402 κυβερνήτης της Κροατίας, της Σλαβονίας και της Δαλματίας. Απέκτησαν με τον Νίκολα δύο παιδιά, τον Νίκολα Γ΄ και την Καταρίνα. Πέθανε περίπου το 1405.

Πηγές
-----

* Теодора, ћерка кнеза Лазара - ИСТОРИЈСКА БИБЛИОТЕКА Αρχειοθετήθηκε 2011-06-28 στο Wayback Machine.
Ο **Καζιμίρ Δ΄**, γερμαν. Casimir IV (1351 - 2 Ιανουαρίου 1377) από τον Οίκο των Γκρίφφινς ήταν δούκας της Πομερανίας-Στολπ (1374-77).

Βιογραφία
---------

Ήταν ο πρωτότοκος γιος τού Μπόγκισαβ Ε΄ δούκα της Πομερανίας-Βόλγκαστ και της Ελισάβετ των Πιαστ, κόρης τού Καζιμίρ Γ΄ της Πολωνίας.

Ο πάππος του Καζιμίρ Γ΄ ήταν ο τελευταίος βασιλιάς της Πολωνίας από τον Οίκο των Πιαστ· δεν είχε γιους και τον ανάθρεψε στην Αυλή του. Απεβίωσε το 1370 κληροδοτώντας πέντε φέουδα στον Καζιμίρ Δ΄, ο οποίος έγινε υποψήφιος διάδοχός του. Τελικά τον Καζιμίρ Γ΄ διαδέχθηκε ο ανιψιός του Λουδοβίκος Α΄ της Ουγγαρίας, επικαλούμενος προηγούμενες συμφωνίες. Ο νέος βασιλιάς της Πολωνίας επέτρεψε στον Καζιμίρ Δ΄ να κρατήσει μόνο το φέουδο τού Ντομπζύν και αυτό προσωρινά.

Τον περισσότερο καιρό διέμενε στο Μπύντγκοστς· όταν απεβίωσε το 1377 το φέουδο τού Ντομπζύν επέστρεψε στην Πολωνία.

Οικογένεια
----------

Νυμφεύτηκε το 1360 την Κέννα των Γκεντιμινιδών, κόρη τού Αλγκίρντας μεγάλου δούκα της Λιθουανίας. Ήταν Ορθόδοξη, αλλά με τον γάμο της βαπτίστηκε Καθολική με το όνομα Ιωάννα· απεβίωσε το 1368.

Το επόμενο έτος ο Καζιμίρ Δ΄ έκανε δεύτερο γάμο με τη Μαργαρίτα των Πιαστ, κόρη τού Σιεμόβιτ Γ΄ δούκα της Μαζοβίας.

Δεν απέκτησε απογόνους από τους γάμους του.

Παραπομπές
----------

1. 1 2  dw.1939.

Πηγές
-----

* Cawley, Charles, His listing. The project "involves extracting and analysing detailed information from primary sources, including contemporary chronicles, cartularies, necrologies and testaments.", Medieval Lands database, Foundation for Medieval Genealogy (FMD).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 170419697
* GND: 1011185318

 |

 |
Η **Ειρήνη Καντακουζηνή** (1400 - Ρούτνικ Μάιος 1457) ήταν Βυζαντινή πριγκίπισσα, σύζυγος του δεσπότη της Σερβίας Τζούρατζ Μπράνκοβιτς. Στη σερβική λαϊκή παράδοση αποτελεί ιδρύτρια πολλών φρουρίων στη Σερβία.

Οικογένεια
----------

Οι γονείς της ήταν ο Θεόδωρος Καντακουζηνός και η Έλενα Ουρόσι, πριγκίπισσα της Σερβίας. Αδέλφια της ήταν ο Δημήτριος, ο Μανουήλ, ο Γεώργιος, ο Ανδρόνικος, ο Θωμάς, η Θεοδώρα, η Ειρήνη και η Μαρία. Η Ειρήνη παντρεύτηκε τον Τζούρατζ Μπράνκοβιτς στις 26 Δεκεμβρίου, 1414 κι είχαν τουλάχιστον έξι παιδιά: 
τον Τοντόρ, τον Γκρίγκορ, την Μάρα, τον Στεφάν, την Αικατερίνη και τον Λάζαρ.

Θρύλοι
------

Επειδή ήταν ξένη και στην αυλή της είχε και τα αδέλφια της, η λαϊκή παράδοση τής απέδωσε κακό χαρακτήρα. Θεωρείτο ότι ασκούσε μεγάλη επιρροή στον δεσπότη και οι άνθρωποι άρχισαν να την αντιπαθούν, λέγοντας ότι η κατασκευή του Σμεντέρεβο ήταν απλά ένα καπρίτσιο της. Στη λαϊκή ποίηση έχει ονομαστεί prokleta Jerina ("καταραμένη Ιρίνα"), αλλά τίποτα από αυτά δεν μπορεί να επιβεβαιωθεί από τις ιστορικές πηγές.

Το φρούριο της Μαγκλίτς, κοντά στο Κράλιεβο, στη Σερβία είναι επίσης γνωστό ως το φρούριο της Ιρίνα. Χτίστηκε τον 13ο αιώνα και σύμφωνα με τον θρύλο έριχνε τους εραστές της στο βαθύ πηγάδι εντός των τειχών. Το φρούριο του Ούζιτσε έχει μύθο παρόμοιο. Στην τοπική παράδοση περιγράφεται ως μία σκληρή βασίλισσα, που πέταξε τα παιδιά της από τον υψηλότερο πύργο σε σκοτεινό ποτάμι. 

Ο Βουκ Στεφάνοβιτς Κάρατζιτς κατέγραψε πολλά τραγούδια της Σερβίας όπου αναφέρεται ως: «Đurđeva Jerina", "Dva Despotovića", "Ženidba Djurdja Smederevca", "Kad je Janko Vojvoda udarao Djurdja Δέσποτα buzdohanom", "Oblak Radosav» και "Starina Novak i Knez Bogosav ". Ο Σέρβος συγγραφέας Βιντάν Νίκολιτς έγραψε ένα μυθιστόρημα για τη ζωή της· σε ορισμένες παλαιότερες εκδόσεις του αυτό το μυθιστόρημα είχε τον τίτλο "Η Σκιά του δεσπότη».

Παραπομπές
----------

1. 1 2 3  Leo van de Pas: (Αγγλικά) *Genealogics*. 2003.
2. ↑  Profile of Đurađ
3. ↑  «Ethno Serbia Tour - Belgrade, Serbia and Montenegro». Travel Library. Αρχειοθετήθηκε από το πρωτότυπο στις 5 Μαρτίου 2012. Ανακτήθηκε στις 8 Αυγούστου 2012.
4. ↑  «Облак Радосав – Викизворник» (στα σερβικά). Sr.wikisource.org. 13 Ιουλίου 2012. Ανακτήθηκε στις 8 Αυγούστου 2012. CS1 maint: Μη αναγνωρίσιμη γλώσσα (link)
5. ↑  «Zena i mirisi». Uzice.net. Αρχειοθετήθηκε από το πρωτότυπο στις 10 Μαρτίου 2012. Ανακτήθηκε στις 8 Αυγούστου 2012.

Αναφορές
--------

* Marek, Miroslav. «Kantakuzenos family». Genealogy.EU.
* Marek, Miroslav. «The Brankovici». Genealogy.EU.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Irene Kantakouzene  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ράτιμπορ Α΄**, γερμαν. Ratibor I (π. 1124 - 1156) από τον Οίκο των Γκρίφφινς ήταν δούκας της Πομερανίας (1135-56). Είναι γενάρχης ιδιαίτερου κλάδου, των Ρατιμποριδών.

Βιογραφία
---------

Μάλλον κυβέρνησε τη γη των πόλεων Σουούπσκ και Σουάβνο. Το 1135 οι παγανιστές σφαγίασαν τον αδελφό του Βάρτισλαβ Α΄ δούκα της Πομερανίας, που άφησε δύο ανήλικους γιους. Έτσι ο Ράτιμπορ Α΄ έγινε δούκας το διάστημα 1136-56.

Το 1135 λεηλάτησε την πόλη Κουνγκαχάλλα της Νορβηγίας (νυν Κουνγκάλβ της Σουηδίας). Κατά τη Σταυροφορία κατά των Βένδων το 1147 κατάφερε να τελειώσει την πολιορκία τού Τσέσυν μαζί με τον Αδαλβέρτο επίσκοπο τού Βολίν. Το 1153 ο Ράτιμπορ Α΄ και ο Αδαλβέρτος ίδρυσαν το αββαείο Στόλπε στον ποταμό Πέενε, κοντά στο Γκύτσκοβ.

Οικογένεια
----------

Νυμφεύτηκε την Πριμπισλάβα, κόρη τού Γιαροσλάβ πρίγκιπα της Βολυνίας και είχε τέκνα:

* Σβάντεπολκ, διαδέχθηκε τον πατέρα του στο Σουούπσκ & Σουάβνο.
* Μαργαρίτα, παντρεύτηκε τον Μπέρναρτ Α΄ τού Ράτσεμπουρκ.
* Μπόγκισλαβ
* Ντομπροσλάβα.

Πηγές
-----

* Die regierenden Herzöge The Griffins' family tree

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81680647
* GND: 137497903

 |

 |
Ο **πρωθυπουργός του Ιράκ** είναι επικεφαλής της κυβέρνησης του Ιράκ. Ο πρωθυπουργός ήταν αρχικά ένα διορισμένο αξίωμα, θυγατρικό του αρχηγού του κράτους , και ο διορισμένος ηγέτης του κοινοβουλίου του Ιράκ. Σύμφωνα με το πρόσφατα εγκριθέν σύνταγμα, ο Πρωθυπουργός είναι η ενεργή εκτελεστική εξουσία της χώρας. Ο Νουρί αλ Μαλίκι επελέγη πρωθυπουργός στις 21 Απριλίου 2006.  Στις 14 Αυγούστου 2014, ο αλ Μαλίκι συμφώνησε να αποχωρήσει ως πρωθυπουργός του Ιράκ για να επιτρέψει στον Χαλντέρ αλ-Αμπαντί να πάρει τη θέση του. Στις 25 Οκτωβρίου 2018, ο Αντίλ Αμπντούλ-Μαχντί ορκίστηκε πέντε μήνες μετά τις εκλογές του 2018. Νέος πρωθυπουργός διορίστηκε ο Μουσταφά Αλ-Καντίμι στις 7 Μαΐου 2020. Ο Αλ Καντίμι αντικαταστάθηκε από τον Μοχάμεντ Σιά Αλ Σουντανί έπειτα από τις βουλευτικές εκλογές του 2021.

Διορισμός
---------

Το Συμβούλιο των Αντιπροσώπων εκλέγει τον Πρόεδρο της Δημοκρατίας και τους Αντιπροσώπους του , συμπεριλαμβανομένου του Προέδρου του Συμβουλίου των Υπουργών.
Στη συνέχεια, το Συμβούλιο Προεδρίας ορίζει ομόφωνα έναν πρωθυπουργό. Σύμφωνα με αυτό, το Συμβούλιο Προεδρίας πρέπει να συμφωνήσει σε έναν υποψήφιο για τη θέση εντός δύο εβδομάδων. Σε περίπτωση που δεν το κάνει αυτό, η ευθύνη της εκλογής του Πρωθυπουργού επανέρχεται στην Εθνική Συνέλευση. Στην περίπτωση αυτή, το Συμβούλιο των Αντιπροσώπων πρέπει να επιβεβαιώσει την υποψηφιότητα με απόλυτη πλειοψηφία. Αν ο πρωθυπουργός δεν μπορέσει να ορίσει το συμβούλιο των υπουργών του εντός ενός μηνός, το Συμβούλιο Προεδρίας θα ονομάσει άλλο πρωθυπουργό.

Παραπομπές
----------

1. ↑  «Names and figures .. salaries of the heads of the world».
2. ↑  Iraq parliament elects new leaders CNN, 22 April 2006
3. ↑  «Maliki gives up Iraq PM job to rival». *www.aljazeera.com*. Al Jazeera and agencies.
4. ↑  «Mustafa al-Kadhimi sworn in as prime minister of Iraq» (στα αγγλικά). *Rudaw*. 2020-05-07.. Ανακτήθηκε στις 2020-05-07.

Δείτε επίσης
------------

* Κατάλογος πρωθυπουργών του Ιράκ
Ο Κώστας Λαλιώτης (17-2-2017)

Ο **Κώστας Λαλιώτης** (γεν. 1963, ύψος 1,83 μ.) είναι Έλληνας παλαίμαχος πρώην διεθνής ποδοσφαιριστής, που αγωνίζονταν στη θέση του τερματοφύλακα και έκανε πολυετή καριέρα στα επαγγελματικά πρωταθλήματα, με τα χρώματα δυο διαφορετικών συλλόγων.

Ο Λαλιώτης ξεκίνησε τη σταδιοδρομία του σε ηλικία 15 ετών από τον ερασιτεχνικό σύλλογο του Ασκληπιού Παλαιάς Επιδαύρου και σύντομα κλήθηκε στην Εθνική Ομάδα των Νέων. Το καλοκαίρι του 1984 αποκτήθηκε από το Αιγάλεω σαν αντικαταστάτης του Νίκου Βαλλιάνου και παρέμεινε στην ομάδα της δυτικής Αθήνας για 7 συνεχόμενες αγωνιστικές περιόδους, συμπληρώνοντας 80 συμμετοχές σε επίσημους αγώνες πρωταθλήματος της Α΄, της Β΄ και της Γ΄Εθνικής κατηγορίας.

Το Δεκέμβριο του 1990 μεταπήδησε στο γειτονικό Ατρόμητο, όπου συνέχισε την επιτυχημένη του καριέρα.

Ολοκλήρωσε τη σταδιοδρομία του, αγωνιζόμενος αρχικά στον Άρη Νικαίας και στην Ένωση Πανασπροπυργιακού Δόξας, το 1996, ενώ έπαιξε και σε Μαύρο Αετό Κερατσινίου, Ηλυσιακό, Γ.Σ. Ηλιούπολης και Α.Ο. Χαϊδαρίου.

Αποτελεί βασικό στέλεχος του συνδέσμου βετεράνων ποδοσφαιριστών του Αιγάλεω.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Νίκος Δημ. Νικολαΐδης "50 χρόνια Αιγάλεω" (έκδοση δήμος Αιγάλεω, 1998)
* Το ηλεκτρονικό αρχείο της "Αθλητικής Ηχούς"
* Διεθνής αθλητική ιστοσελίδα
* Γεώργιος Παγιωτέλης-"Το Έπος της Α' Εθνικής" (ένθετο αθλητικού περιοδικού "Οι Παγκόσμιοι"-"Κλ. Γεωργαλάς Ε.Π.Ε.")
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)
* Παύλος Κατώνης, "*Φτερούγισμα στη δόξα-Ατρόμητος Αθηνών 1923-2006*" (Περιστέρι, 2006)

Παραπομπή
---------

1. ↑  Φύλλο "Αθλητικής Ηχούς", της 28 Ιουλίου 1984, σελ. 1